Chrám svätého Juraja (Dupnica)

**Chrám svätého Juraja** () je chrám Bulharskej pravoslávnej cirkvi z konca 19. storočia, ktorý sa nachádza v meste Dupnica v Kiustendilskej oblasti v juhozápadnom Bulharsku.

Stavba má pridelený štatút kultúrnej pamiatky miestneho významu.

Chrámový sviatok sa slávi 6. mája. 

Chrám svätého Juraja je katedrálnym chrámom Dupnického duchovného obvodu. Je najväčším chrámom v Dupnici.

## Iné názvy
Chrám je známy aj ako **Chrám svätého Juraja Víťazného** (), **Chrám svätého veľkomučeníka Juraja Víťazného** (), alebo **Katedrálny chrám svätého veľkomučeníka Juraja Víťazného** ().

## Lokalita
Pohľad k chrámu zo severozápadu|náhľad|vľavo
Chrám svätého Juraja sa nachádza v centrálnej časti mesta Dupnica  na ulici „Sveti Kiril i Metodij“ (, doslova *Ulica svätých Cyrila a Metoda*) č. 1.

## Dejiny
Chrám zobrazený na historickej fotografii z roku 1906|náhľad|vľavo
Výstavba chrámu sa začala v roku 1888 a bola ukončená v priebehu roku 1895. Chrám bol postavený z darov a vďaka dobrovoľnej práci miestnych obyvateľov, ktorí počas oslobodenia a v rokoch po ňom prejavili túžbu vybudovať kultúrne a duchovné centrum, ktoré by zjednotilo bulharskú komunitu. Chrám bol následne vysvätený 10. septembra 1895, pričom svätiteľom bol samokovský metropolita Dositej.

Od dokončenia výstavby až do roku 1944 bol chrám a priestranstvo pred ním významným kultúrnym bodom v Dupnici a v chrámovom dvore sa v tomto období konali vojenské prehliadky.

V roku 1972 získala stavba štatút kultúrnej pamiatky miestneho významu.

Chrám je v súčasnosti (2026) plne funkčným chrámom Bulharskej pravoslávnej cirkvi a konajú sa v ňom pravidelne Božské liturgie.

## Charakteristika
Pohľad na maľbu svätého Juraja nad vchodom do chrámu|náhľad|vľavo
Autorom projektu budovy chrámu bol maďarský architekt József Kerekes, ktorý v tom čase zastával funkciu obecného architekta pre mesto Dupnica. Výstavba prebiehala pod vedením staviteľského majstra Slaveho Džambazkého.

Budova chrámu sa vyznačuje niektorými tendenciami, ktoré sú typické pre sakrálnu architektúru posledných desaťročí 19. storočia. Architektonický štýl chrámu kombinuje tradičné prvky bulharskej obrodeneckej výstavby s vplyvmi rôznych európskych trendov. Budova chrámu je impozantná a vyznačuje sa majestátnymi rozmermi.

Ide o trojloďovú pseudobaziliku s tromi kupolami a tromi apsidami vo východnej fasáde. Pred západnou fasádou sa nachádza frontón (zvonku zakrytý stavbou nartexu). Strecha budovy je sedlová. 

Nartex je postavený ako samostatná stavba, ktorá prilieha k hlavnej budove chrámu zo západu, juhu a severu (v prípade južnej a severnej strany neprilieha k fasáde v jej celej dĺžke). Do chrámu vedú cez nartex tri vchody a to v západnej, severnej, ako aj južnej fasáde. Pri južnej fasáde je nartex vo východnej časti zakončený neskôr pristavanou kaplnkou.

### Interiér
Interiér chrámu je založený na pôdoryse v tvare kríža, čo sa neodráža na vonkajšej fasáde chrámu.
Naos je rozdelený na jednotlivé lode dvomi stĺporadiami, tvorenými ozdobnými stĺpmi, pričom hlavná loď je dvakrát širšia než bočné lode.

V centrálnej časti hlavnej lode sa nad hlavnou osou chrámu nachádzajú tri kupoly. Všetky tri sú položené na vysokých tamburoch. Centrálna kupola je väčšia a vyššia než ostatné dve.

Vo vstupnom priestore sa nachádzajú tri proskinatóriá.

## Výzdoba interiéru
### Ikonostas a ikony
Pohľad na chrámový ikonostas|náhľad|vľavo
ikon napísali významní bulharskí zografi Zachari pop Radojkov a Ivan Dospevski. Na ikonostase je umiestnených taktiež dvanásť veľkých ikon s rozmermi 2 x 1 metra, vyrobených v Kyjeve v Kyjevsko-pečerskej lavre, ktoré sú svojou veľkosťou v Bulharsku mimoriadne vzácne.

### Fresková výzdoba
Chrám bol čiastočne vyzdobený freskami v priebehu 20. rokov 20. storočia. Fresky sa nachádzajú predovšetkým v priestore kupol (nie však v priestore tamburu). Všetky arkády medzi sĺpmi sú zdobené veľkými secesnými vlysovými ornamentmi, ktoré sú zdobené mnohofarebnou maľbou. Secesnými ornamentálnymi maľbami sú zdobené aj časti chrámových stĺpov.

V neskoršom období boli vymaľované aj klenby chrámu a priestor nartexu.

### Výzdoba fasád
Na západnej fasáde nad hlavným vchodom je namaľovaná maľba, ktorá zobrazuje svätého Juraja Víťazného.

## Štatút a dôvod pamiatkovej ochrany
Od roku 1972 je chrám vedený ako kultúrna pamiatka miestneho významu pre architektonicko-staviteľskú a umeleckú hodnotu stavby.

## Galéria

StGeorgeChurch-Dupnitsa-Bulgaria09.jpg|pohľad na chrám z juhu
StGeorgeChurch-Dupnitsa-Bulgaria13.jpg|pohľad na západnú fasádu chrámu
StGeorgeChurch-Dupnitsa-Bulgaria01.jpg|pohľad na východnú fasádu chrámu
StGeorgeChurch-Dupnitsa-Bulgaria03.jpg|pohľad na južnú fasádu chrámu
StGeorgeChurch-Dupnitsa-Bulgaria10.jpg|pohľad na časť nartexu s vchodom pri južnej fasáde
StGeorgeChurch-Dupnitsa-Bulgaria05.jpg|pohľad na kupoly chrámu
StGeorgeChurch-Dupnitsa-Bulgaria06.jpg|detailný pohľad na centrálnu kupolu
StGeorgeChurch-Dupnitsa-Bulgaria02.jpg|detailný pohľad na centrálnu apsidu
StGeorgeChurch-Dupnitsa-Bulgaria07.jpg|detailný pohľad na kaplnku neskôr pristavanú k nartexu pri južnej fasáde
StGeorgeChurch-Dupnitsa-Bulgaria08.jpg|pohľad na vstup do chrámového areálu


## Referencie

## Iné projekty

Kategória:Pravoslávne chrámy v Bulharsku
Kategória:Kultúrne pamiatky v Bulharsku
Kategória:Stavby v Dupnici
Kategória:Kostoly zasvätené svätému Jurajovi
Kategória:Kostoly postavené po oslobodení Bulharska
Kategória:Architektúra z 1895
Kategória:Katedrály v Bulharsku